Fabrizio Paolucci

Fabrizio Paulucci har også andre betydninger.

Fabrizio Paolucci (født 2. april 1651 i Forlì, død 12. juni 1726 i Roma) var en italiensk kardinal tilknyttet den romerske kurie.

Liv og virke

Bakgrunn
Han kom fra Forlì men ble som åtteåring sendt til Roma i 1659 for å bli utdannet av sin grandonkel Francesco Paolucci.

Biskop, pavelig sendemann
Den 9. april 1685 ble han utnevnt til biskop av Macerata og Tolentino, og sendt til apostolisk nuntius til Köln i 1696.

Kardinal
Pave Innocens XII eleverte ham til kardinalsrang i konsistoriet den 19. desember 1698, og han ble erkebiskop av Ferrara. Han ble kardinalstatssekretær under pave Klemens XIs pontifikat. 

Ved pave Klemens' død var han under konklavet 1721 regnet som den sterkeste kandidat til å bli valgt til ny pave, men den tysk-romerske keiser Karl VI nedla veto mot dette, ettersom han mente at han stod franskmennene for nær. Det ble istedet kardinal Michelangelo dei Conti som ble valgt (Innocens XIII). 

Etter at han døde i 1724 var Paolucci atter en av de ledende kandidater, men atter spilte det keiserlige veto inn. Under pave Benedikt XIII fikk han imidlertid igjen rollen som statssekretær, og forble i dette embede til sin død.

Det var Paolucci som forordnet byggingen av det nyklassiske Palazzo Paolucci de Calboli i Forlì.

Han døde den 12. juni 1726 i en alder av 75 år.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Kardinal Gasparo Carpegna (1625-1714) *1670
 Kardinal Fabrizio Paolucci (1651-1726) *1685

Litteratur
Renata Ago, Carriere e clientele nella Roma barocca, Rome-Bari, Laterza, 1990.

Referanser

Personer fra Forlì
Personer fra Roma
Italienske katolske biskoper
Linjen Rebiba
Italienske kardinaler
Pavelige nuntier
Ambassadører til Köln
Ambassadører til Tyskland